L-attur Nick Cordero jitlef il-ġlieda kontra l-Covid-19
Imtella' Lulju 6, 2020 - Aġġornata 6 Ta' Lulju, 2020 5:14pm Nick Cordero kellu biss 41 sena u miet minn kumplikazzjonijiet wara li ħakmu l-Covid-19. Cordero kien magħruf l-aktar għall-irwoli li kellu fi Broadway u ħalla warajh lil martu u ibnu ta' sena. Cordero, mill-Kanada, kien ilu x-xhur f'kura intensiva wara li ġie infettat bil-virus, qabduh diversi infezzjonijiet fid-demm, aċċessjonijiet u saħansitra spiċċa jgħaddi minn amputazzjoni ta' saqajh. L-attur ċelebri ta' Scrubs, Zach Braff qal li jinsab maħsud bl-aħbar u ma jemminx li dan il-virus jaħsad biss il-ħajja tal-anzjani jew il-vulnerabbli.